stanford-oval/wikipedia huggingface dataset:
Carry Me in Your Dreams

| Carry Me in Your Dreams> Kappaleen tiedot |
| --- | --- |
Esittäjä(t):  Kejsi Tola
Kesto:  2:58
Tyylilaji:  dancepop
Julkaistu:  12. joulukuuta 2008
Säveltäjä(t):  Edmond Zhulali
Sanoittaja(t):  Agim Doçi
Tuottaja(t):  Edmond Zhulali, Agim Doçi
Euroviisutiedot
Vuosi:  2009
Maa:  Albania
Kieli:  englanti
Sijoitus:  17.
Pisteet:  48
Sijoitus semifinaalissa:  7.
Pisteet semifinaalissa:  73
Carry Me in Your Dreams oli Albanian edustuskappale vuoden 2009 Eurovision laulukilpailussa. Kappaleen esitti Kejsi Tola ja se sijoittui viisufinaalissa 17:nneksi 48 pisteellä. "Carry Me in Your Dreams" valittiin Albanian edustuskappaleeksi 21. joulukuuta 2008.
Hän voitti Albanian euroviisukarsinnan kappaleella "Më merr në ëndërr", mutta Moskovassa järjestetyssä kilpailussa hän esitti kappaleen englanninkielisellä nimellä.
Jääkiekon SM-sarjakausi 1928–1929

| Jääkiekon SM-kilpailu 1929 |
| --- | --- |

Joukkueiden määrä:  9
Mestari:  Helsingin Jalkapalloklubi
  ← 1928 :  1930 → 
Jääkiekon SM-kilpailu järjestettiin vuonna 1929 toista kertaa. Kilpailuun osallistui yhdeksän joukkuetta neljästä kaupungista. Viipurista Viipurin Palloseura ja Reipas, Helsingistä Helsingin jalkapalloklubi, Helsingin Palloseura, Helsingin IFK ja IF Start. Alun perin mukaan ilmoittautunut Kronohagens IF vetäytyi kilpailuista. Tampereelta mukana oli Pyrintö ja Tampereen Palloilijat, Turusta kilpailuun osallistui Åbo IFK.
SM-kilpailu pelattiin cup-muotoisena. Vuoden 1929 SM-kilpailu oli ensimmäinen jonka järjesti vastaperustettu Suomen jäähockeyliitto, joka perustettiin tammikuussa 1929. Edellisen vuoden kilpailu oli Suomen Palloliiton järjestämä. Cup-muotoisen kilpailun voittajaksi selviytyi Helsingin Jalkapalloklubi.
Karsintaottelut

Ensimmäiset ottelut käytiin helmikuussa 1929. Otteluissa joukkueet kohtasivat ensin oman kaupunkinsa joukkueet. Tamperelaisseurojen keskinäisen ottelun voittaja pelasi jatkoonpääsystä turkulaisia vastaan. Karsintakierrokselta välieräotteluihin selvisivät Viipurista ViPS, Turun ja Tampereen joukkueista ÅIFK ja Helsingin joukkueista HPS ja HJK.
| Joukkue #1 | Tulos | Joukkue #2 |
| --- | --- | --- |
| HJK | 6–3 | HIFK |
| HPS | 6–1 | IF Start |
| Pyrintö | 5–4 | TaPa |
| Pyrintö | 0–3 | ÅIFK |
| ViPS | 6–1 ja. | Reipas |
| HJK | luov. | KIF |
Välierät

| Joukkue #1 | Tulos | Joukkue #2 |
| --- | --- | --- |
| ViPS | 3–4 ja. | HPS |
| HJK | 3–1 | ÅIFK |
Loppuottelu

| Joukkue #1 | Tulos | Joukkue #2 |
| --- | --- | --- |
| HJK | 5–1 | HPS |

Helsingin jalkapalloklubi voitti Suomen mestaruuden 1929
HJK:n mestarijoukkue

Gideon Carlström (m.v), Aaro Kivilinna, Reino Knuutinen, Leo Laaksonen, Asko Alléen, Taavi Pohjanpalo, Niilo Tammisalo, Karl Andersson
Kalingan provinssi

Kalingan sijainti
Kalinga on Filippiinien Cordilleran hallinnollisella alueella sijaitseva provinssi. Sen pääkaupunki on Tabuk. Provinssin naapureita ovat pohjoisessa Apayao, koillisessa Cagayan, idässä Isabela, etelässä Mountain Province ja lännessä Abra. Sen väkiluku vuoden 2010 väestönlaskennassa oli 201 613.
Aiheesta muualla

Kuvia tai muita tiedostoja aiheesta Kalingan provinssi Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Buklitsiini

| --- | --- |

Buklitsiini
Systemaattinen (IUPAC) nimi
(RS)-1-[(4-klorofenyyli)- fenyyli-metyyli]-4- [(4-tert-butyylifenyyli) metyyli] piperatsiini
Tunnisteet
CAS-numero: 82-95-1
ATC-koodi: R06AE01
PubChem CID: 6729
DrugBank: APRD00723
Kemialliset tiedot
Kaava: C28H33N2Cl 
Moolimassa: 433,028 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Buklitsiini on antihistamiini ja antikolinergi, joka on rakenteeltaan piperatsiinijohdos. Buklitsiini muistuttaa läheisesti syklitsiiniä ja meklotsiinia, ja buklitsiinia voidaan samoin käyttää pahoinvoinnin ja oksentelun ehkäisyyn. Buklitsiini on yksi migreenilääke Migraleven kolmesta ainesosasta. Lääkettä on ollut saatavilla Suomessa ainakin 1970-luvulta saakka, sitä on valmistanut belgialainen UCB Pharma -lääkeyhtiö tuotenimellä Longifen.
Aiheesta muualla

ChemSpider: Buklitsiini (6473) (Arkistoitu – Internet Archive)
ChEMBL: Buklitsiini (CHEMBL1201271)
UNII: Buklitsiini (0C94V6X681) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jäätyneet linnut putoavat oksiltaan

| Jäätyneet linnut putoavat oksiltaan Däižed lindud lanktoba oksilpei Замёрзшие птицы падают с веток |
| --- | --- |

Kirjailija:  Raisa Lardot
Kuvittaja:  Mikko Savolainen
Kansitaiteilija:  Mikko Savolainen
Kieli:  suomi, vepsä, venäjä
Genre:  runous
Kustantaja:  Atena
Julkaistu:  2001
Ulkoasu:  Mikko Savolainen
Sivumäärä:  96
ISBN:  951-796-256-9
Löydä lisää kirjojaKirjallisuuden teemasivulta
Jäätyneet linnut putoavat oksiltaan (Däižed lindud lanktoba oksilpei, Замёрзшие птицы падают с веток) on Raisa Lardot'n runokokoelma vuodelta 2001. Runot ovat kokoelmassa sekä suomeksi, vepsäksi että venäjäksi. Valokuvat ovat Mikko Savolaisen. Runojen käännökset vepsäksi ovat Maria Zaitsevan ja Miikul Pahomovin ja venäjäksi Leo Maltšukovin.
Chiara Marchitelli

Chiara Marchitelli
Chiara Marchitelli (s. 4. toukokuuta 1985 Rooma) on italialainen jalkapalloilija, pelipaikaltaan maalivahti.
Marchitelli on edustanut Italian naisten maajoukkuetta vuosien 2005, 2013 ja 2017 EM-kilpailuissa.. Hän kuului Italian joukkueeseen myös MM-kilpailuissa 2019 mutta ei pelannut turnauksessa yhtään ottelua. Hän on pelannut kesäkuun 2019 loppuun mennessä 52 maaottelua.
Seuratasolla Marchitelli edusti kaudella 2018–2019 Florentiaa. Aiemmin hän on Serie A:ssa edustanut Oristanoa kaudella 2004–2005, Fiammamonzaa kausilla 2005–2008, Romaa kaudella 2008–2009, Tavagnaccoa kausilla 2009–2013 ja Bresciaa kausilla 2013–2018.
Juoksemajärvi

| Juoksemajärvi |
| --- | --- |
Valtiot:   Venäjä, Leningradin alue
Paikkakunta:  Viipurin piiri
Koordinaatit:  60°56′43″N, 29°28′52″E
Laskujoki:  Helisevänjoki (d) 
Mittaustietoja
 fiJuoksemajärvi 
Juoksemajärvi (v:sta 1948 ven. Озеро Михалевское, Ozero Mihalevskoje) on järvi Karjalankannaksella Viipurin piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella, ja se sijaitsi Suomelle kuuluessaan Kirvun ja Vuoksenrannan kuntien rajalla. Luode–kaakko suuntainen Juoksemajärvi on kapea ja noin 12 kilometriä pitkä. Juoksemajärven luoteispäähän laskee Torajärvestä tuleva Helisevänjoki (myös Kirvujoki). Juoksemajärven eteläpäästä Helisevänjoki jatkaa kulkuaan Helisevänjärveen.
Kaksitaajuuspuhelin

Kaksitaajuuspuhelin on matkapuhelin, joka toimii sekä 900 että 1800 megahertsin taajuudella toimivissa GSM-verkoissa. Kaksitaajuustekniikan ansiosta käytössä on aina se verkko, joka kulloinkin palvelee paremmin. GSM 1800 -verkko on uudempi verkko, joka on tarpeen erityisesti taajamissa, koska sen kapasiteetti on lähes kaksinkertainen verrattuna GSM 900 -verkkoon. Kaksitaajuuspuhelin valitsee automaattisesti sopivan taajuuden riippuen siitä, minkä verkon alueella soitetaan. Kaksitaajuuspuhelimet tulivat markkinoille 90-luvun lopulla.
Charles Watson-Wentworth

| Charles Watson-Wentworth |
| --- | --- |
 Joshua Reynolds:Charles Watson-Wentworth
Ison-Britannian pääministeri
 27. maaliskuuta 1782 – 1. heinäkuuta 1782  
Monarkki:  Yrjö III
Edeltäjä:  Frederick North
Seuraaja:  William Petty
 13. heinäkuuta 1765 – 30. heinäkuuta 1766  
Monarkki:  Yrjö III
Edeltäjä:  George Grenville
Seuraaja:  William Pitt
Henkilötiedot
Syntynyt: 13. toukokuuta 1730 South Yorkshire
Kuollut: 1. heinäkuuta 1782 (52 vuotta) Lontoo, Iso-Britannia
Tiedot
Puolue:  Whigit
Uskonto:  Englannin kirkko
Charles Watson-Wentworth (13. toukokuuta 1730 – 1. heinäkuuta 1782) Rockinghamin markiisi, oli brittiläinen poliitikko, joka toimi maansa pääministerinä kahteen otteeseen: 1765–1766 ja kesällä 1782.
Watson-Wentworth otti paikkansa ylähuoneessa heti täysi-ikäiseksi tultuaan, kun hänen isänsä oli kuollut edellisenä vuonna. Vuonna 1765 hänen ystävänsä Cumberlandin herttua oli hallitustunnustelijana, ja tämä pyysi Watson-Wentworthia pääministeriksi. Tämä suostui enemmänkin velvollisuudentunnosta kuin vallanhimosta, ja viihtyi paremmin maatilallaan Yorkshiressä ja hevoskilpailussa.
Maaliskuussa 1782 edellinen pääministeri kuoli, ja Watson-Wentworth nousi pääministeriksi suurimman parlamenttiryhmän johtajana.
Toisella pääministerikaudellaan Watson-Wentworth avasi rauhanneuvottelut Amerikan kapinoivien siirtokuntien kanssa ja aloitteli poliittisia uudistuksia, mutta kuoli äkillisesti influenssaan.
Carry-le-Rouet

Paul Séjournén suunnittelema Eaux-saléesin viadukti Carry-le-Rouetissa.
Carry-le-Rouet on kaupunki Ranskassa, Bouches-du-Rhônen departementissa, Provence-Alpit-Rivierassa, 30 kilometriä Marseillesta länteen, valtateiden A55 ja D5 tuntumassa. Siellä on 6 358 asukasta ja sen asukastiheys on 629,5 henkilöä neliökilometrillä (2006).
Carry-le-Rouet tunnetaan parhaiten näyttelijä Fernandelin (1903–1971) kotikaupunkina. Myös amerikkalainen jazz-, blues- ja soul-laulaja, lauluntekijä ja pianisti Nina Simone (1933–2003) vietti kaupungissa viimeiset elinvuotensa.
Aiheesta muualla

Wikimedia Commonsissa on kuvia tai muita tiedostoja aiheesta .
Carry-le-Rouet’n kaupungin kotisivu
Chiara Rosa

| Mitalit | Mitalit | Mitalit |  |
| --- | --- | --- | --- |
|  Rosa vuonna 2017. |  Rosa vuonna 2017. |  Rosa vuonna 2017. |  |
Maa:   Italia
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Helsinki 2012 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Göteborg 2013 | kuulantyöntö |  |
Chiara Rosa (s. 28. tammikuuta 1983 Camposampiero) on italialainen kuulantyöntäjä.
Chiara voitti EM-pronssia Helsingissä 2012 ja sisäratojen EM-pronssia Göteborgissa 2013. Pekingin kesäolympialaisissa 2008 hän sijoittui 11:nneksi ja Lontoon kesäolympialaisissa 2012 13:nneksi. Valencian sisäratojen MM-kilpailuissa 2008 ja Zürichin EM-kilpailuissa 2014 hän oli viides.
Aiheesta muualla

Kuvia tai muita tiedostoja aiheesta Chiara Rosa Wikimedia Commonsissa
Chiara Rosa Kansainvälinen olympiakomitea. (englanniksi)
Kalkot Mataskelekele

| Kalkot Mataskelekele |
| --- | --- |

Vanuatun presidentti
 16. elokuuta 2004 − 16. elokuuta 2009  
Edeltäjä:  Josias Moli
Seuraaja:  Iolu Abil
Henkilötiedot
Kalkot Mataskelekele on vanuatualainen poliitikko ja maan entinen presidentti. Hänet valittiin presidentiksi 16. elokuuta 2004 ja hänen virkakautensa loppui 16. elokuuta 2009. Mataskelekeleä seurasi väliaikaisena presidenttinä Maxime Carlot Korman. Mataskelekele on kotoisin Vanuatun pääkaupunki Port Vilasta, Efaten saarelta. Hän opiskeli Scotch College Melbournessa ja on koulutukseltaan lakimies. Mataskelekeleä edelsi Vanuatun presidenttinä Josias Moli.
Chiara Scholl

| Chiara Scholl |
| --- | --- |

Henkilötiedot
Syntynyt: 5. heinäkuuta 1992 (ikä 32)
Kansalaisuus:   Yhdysvallat
Tennispelaaja
Kätisyys:  oikea
Palkintorahat:  218 840 USD
Kaksinpeli
Paras sijoitus:  164. (17.10.2011)
Voitot/tappiot:  250–287
Nelinpeli
Paras sijoitus:  187  (13. elokuuta 2018)
Voitot/tappiot:  195–159
Aiheesta muualla
ITF
WTA
Chiara Scholl (s. 5. heinäkuuta 1992) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 164 lokakuussa 2011. Hän on voittanut urallaan kaksi ITF-turnausta kaksinpelissä ja kaksi turnausta nelinpelissä.
Scholl saavutti ensimmäisen voittonsa WTA-kiertueella Bad Gasteinin turnauksessa kesäkuussa 2012 voitettuaan Zuzana Ondráškován. Toisella kierroksella hän voitti Irina-Camelia Begun, mutta hävisi puolivälierässä Ksenija Pervakille.
Aiheesta muualla

Chiara Scholl WTA:n sivuilla (englanniksi)
Chiara Scholl ITF:n sivuilla (englanniksi)
Bukkur

| Bukkur |
| --- | --- |
 Saaren linnoitusta valokuvassa.
 Bukkur
Koordinaatit:  27°41′43″N, 68°53′15″E
Vesialue:  Indus
Valtio
Valtio:   Pakistan
Provinssi:  Sindh
Infobox OKNimi-testi OK: 
Bukkur tai Bakkar on saari ja linnoitus Indusjoella Sukkurin ja Rohrin kaupunkien välissä. Strategisella paikalla keskellä jokea sijaitsevalla saarella on ollut historiallista merkitystä linnoitettuna tukikohtana. Nykyisin sen kautta kulkevat kaupunkeja yhdistävät sillat.
Maantiede

Bukkur sijaitsee Indusjoella Pakistanin kaakkoisosan Sindhin provinssin Sukkurin ja Rohrin kaupunkien välissä. Saaren kautta kulkee kaupunkeja yhdistävät kaksi siltaa.
Historia

Saari on sijaintinsa vuoksi ollut pitkään strategisesti tärkeä kohde. Sen merkittävyydestä mainitsi esimerkiksi Delhin sulttaani Firuz Šah Tughluqin kaudella paikalla vieraillut matkailija Ibn Battuta. Vuonna 1522 Baburin Kabulista karkottama arghunidihallitsija Šah Beg Arghun teki Bukkurista hallinnollisen keskuksensa. Kun Šah Begin poika Šah Husayn Arghun kieltäytyi tarjoamasta turvapaikkaa tuolloin paossa olleelle mogulihallitsija Humayunille, tämä yritti vuonna 1540 turhaan vallata saarta. Myöhemmin sotaretkellään vuonna 1574 Sindhiin Akbar kuitenkin liitti saaren Suurmogulien valtakuntaan.
Sindhiläisen Kalhora-dynastian hallitsijat valtasivat Bukkurin vuonna 1736. Heidän jälkeensä tulivat Dorrani-valtakunnan afgaanit ja edelleen sindihiläiset Khairpurin hallitsijat. Sindhin valloittaneet britit liittivät 1839 saaren Brittiläiseen Intiaan. Saari oli brittien tärkeä huoltotukikohta ensimmäisen afgaanisodan aikana 1839–1842. Vuosina 1865–1876 saarta käytettiin vankilana. 1889 saaren kautta valmistui Indusin ylittänyt ja Sukkurin ja Rohrin kaupungit yhdistänyt Lansdowne Bridge. Rautatieliikenne siirrettiin itsenäisen Pakistanin kaudella sillan viereen vuonna 1962 rakennetulle Ayub-sillalle, mutta muuten vanhempaa siltaa käytetään edelleen.
Bukkurin (Bhakkar) linnoitus vanhassa valokuvassa.
Bukoba

| Bukoba |
| --- | --- |

 Bukoba
 Koordinaatit: 1°20′S, 31°49′E 
Valtio:  Tansania
Alue:  Kageran alue
Väkiluku (2012):  128 796
Aikavyöhyke:  UTC+3
Infobox OKVirheellinen NIMI-arvo: 
Bukoba on kaupunki luoteisessa Tansaniassa. Se sijaitsee Victorianjärven länsirannikolla. Bukoba on Kageran alueen  pääkaupunki. Vuoden 2012 väestönlaskennan mukaan Bukobassa asui 128 796 asukasta. Kaupungissa on lentokenttä ja lossiyhteydet Mwanzaan.
Kulttuuri ja urheilu > Jalkapallo

Tansanian ylimmässä jalkapallosarjassa, Vodacom Premier Leaguessa, Bukobaa edustaa joukkue Kagera Sugar.
Aiheesta muualla

Kuvia tai muita tiedostoja aiheesta Bukoba Wikimedia Commonsissa
Chadwick

Chadwick voi tarkoittaa ainakin seuraavia:
Henkilöt > Etunimenä

Chadwick Boseman (1976–2020), yhdysvaltalainen näyttelijä
Henkilöt > Sukunimenä

Robert Burton-Chadwick (synt. Robert Chadwick, 1869–1951), brittiläinen yrittäjä ja alahuoneen jäsen
Bill Chadwick (1915–2009), yhdysvaltalainen jääkiekkoerotuomari ja -toimittaja
Edwin Chadwick (1800–1890), brittiläinen virkamies
Elizabeth Chadwick (s. 1957), brittiläinen kirjailija
George Whitefield Chadwick (1854–1931), yhdysvaltalainen säveltäjä
James Chadwick (1891–1974), brittiläinen fyysikko, Nobelin fysiikanpalkinnon saaja
Jamie Chadwick (s. 1998), brittiläinen autourheilija
Justin Chadwick (s. 1968), brittiläinen näyttelijä ja elokuvaohjaaja
Owen Chadwick (1916–2015), brittiläinen historioitsija
Muita merkityksiä

Chadwick Pictures Corporation, Yhdysvalloissa 1915–1933 toiminut elokuvatuotanto- ja -jakeluyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chadwick”, voi hakea sivunnimihaulla, laajalla sivunnimihaulla tai tekstihaulla.
Chiaramonti

| Chiaramonti (Tzaramònte, Ciaramònti, Chjaramònti) |
| --- | --- |

 Sijainti Sassarin maakunnassa
 Chiaramonti
 Koordinaatit: 40.749°0′0″N, 8.818°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  98,61 km²
Korkeus:  430 m
Väkiluku:  1 639
Aikavyöhyke:  UTC+1
 – Kesäaika:  UTC+2
Postinumero:  07030
Suuntanumero(t):    079
Rekisterikilpi:  SS
 
 http://www.comune.chiaramonti.ss.it 
Infobox OKVirheellinen NIMI-arvo: 
Chiaramonti (sardiksi Tzaramònte, sassariksi Ciaramònti, galluuriksi Chjaramònti) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 639 asukasta (vuonna 2016) ja sen pinta-ala on 98,61 neliökilometriä. Se sijaitsee 430 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Chiaramonti Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Carry On

Carry On on brittiläinen pienellä budjetilla toteutettujen komediaelokuvien sarja, johon kuuluu yhteensä kolmekymmentä vuosien 1958 ja 1978 välillä tehtyä elokuvaa. Sarjan kaikki elokuvat kuvattiin Pinewoodin studioilla, ja ne ohjasi Gerald Thomas ja tuotti Peter Rogers. Elokuvien vakionäyttelijöihin kuuluivat muun muassa 26 elokuvassa esiintynyt Kenneth Williams, Joan Sims (24 elokuvaa), Charles Hawtrey (23 elokuvaa) ja Sid James (19 elokuvaa). Carry On -elokuvat eivät yleensä saaneet kriitikoilta positiivisia arvosteluja, mutta suuren yleisön keskuudessa ne olivat suosittuja. Eri tuotantoryhmä toteutti vielä elokuvan Carry On Columbus vuonna 1992.
Sarjan elokuva Carry On Up the Khyber (1968) valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999.
Elokuvat

Carry On Sergeant (suom. Veijareita asetakissa, 1958)
Carry On Nurse (suom. Ilokaasua ja kauniita tyttöjä, 1959)
Carry On Teacher (1959)
Carry On Constable (suom. Pois alta - poliisi tulee!, 1960)
Carry On Regardless (1961)
Carry On Cruising (suom. Kapteeni leikkii lemmellä, 1962)
Carry On Cabby (1963)
Carry On Jack (suom. Kokoa itsesi, kapu, 1963)
Carry On Spying (1964)
Carry On Cleo (1964)
Carry On Cowboy (1965)
Carry On Screaming (1966)
Carry On Don't Lose your Head (1966)
Carry On Follow That Camel (1967)
Carry On Doctor (1967)
Carry On Up The Khyber (1968)
Carry On Camping (1969)
Carry On Again Doctor (1969)
Carry On Up The Jungle (1970)
Carry On Loving (1970)
Carry On Henry (1971)
Carry On at Your Convenience (1971)
Carry On Matron (suom. Antaa mennä ylihoitsu, 1972)
Carry On Abroad (1972)
Carry On Girls (suom. Antaa mennä tytöt, 1973)
Carry On Dick (suom. Antaa mennä Dick, 1974)
Carry On Behind (1975)
Carry On England (suom. Antaa mennä Englanti, 1976)
That's Carry On! (1977) kooste-elokuva
Carry On Emmannuelle (suom. videona Jatka vain Emmanuelle, 1978)
Carry On Columbus (1992)
Chatham House -sääntö

Chatham House -sääntö (engl. Chatham House Rule) on tiedotustilaisuuksien osallistujille annettu sääntö, jonka mukaan esitettyä tietoa saa vapaasti käyttää, kunhan lähdesuojasta pidetään huolta siten, ettei asian esittäjää kerrota tai asiasisältöä yhdistetä esittäjäänsä.
Sääntö liittyy Chatham Houseen (Royal Institute of International Affairs), jossa haluttiin, että asioista voidaan keskustella avoimesti.
Charles Walters

Charles Walters (vasemmalla) vuonna 1956.
Charles Walters (11. marraskuuta 1911 Brooklyn, New York – 13. elokuuta 1982 Malibu, Kalifornia) oli yhdysvaltalainen elokuvaohjaaja.
Waltersin tunnetuimpien töiden joukossa ovat Lili (1953), Skandaalihäät (1956) ja Varokaa merivettä (1957).
Walters oli Oscar-ehdokkaana vuonna 1954, Berliinin elokuvajuhlien Kultainen karhu -ehdokkaana vuosina 1959 sekä 1961 ja Cannesin Grand Prize -ehdokkaana vuonna 1953. Hänellä on tähti Hollywood Walk of Famella.
Walters kuoli keuhkosyöpään seitsemänkymmenen ikäisenä.
Aiheesta muualla

Charles Walters Internet Movie Databasessa. (englanniksi)
Justine Vanhaevermaet

Justine Monique Vanhaevermaet (s. 29. huhtikuuta 1992) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa 13. heinäkuuta 2022 mennessä 35 maaottelua ja tehnyt niissä viisi maalia.
Vanhaevermaet pelasi Belgian alle 17- ja alle 19-vuotiaiden maajoukkueissa. Hän pelasi ensimmäisen naisten maaottelunsa elokuussa 2013. Hän teki maalin syyskuussa 2020 Romaniaa vastaan, kaksi maalia lokakuussa 2021 Kosovoa vastaan sekä maalin marraskuussa 2021 Armeniaa ja heinäkuussa 2022 EM-kilpailujen alkulohkossa Islantia vastaan.
Vanhaevermaet on aiemmin pelannut kotimaansa lisäksi muutaman ottelun Saksassa ja noin 2,5 vuotta Norjassa. Elokuussa 2021 hän siirtyi englantilaisseura Readingiin. Hän pelasi kaudella 2021–2022 Englannin Superliigassa 19 ottelua ja teki niissä kaksi maalia.
Borduria

| Borduria Bordurian tasavalta |
| --- | --- |
 Bordurian lippu vuodelta 1939
Valtiomuoto:  totalitarismi
Virallinen kieli:  borduuri
Hallitsija:  marsalkka Plekszy-Gladz
Pääkaupunki:  Szohôd
Valuutta:  Bordurian Dinaari
Sijainti:  Balkan
Infobox OKVirheellinen NIMI-arvo: 
Borduria on belgialaisen sarjakuvataiteilijan Hergén piirtämissä ja käsikirjoittamissa Tintti-sarjakuvissa esiintyvä kuvitteellinen valtio. Borduria uhkaa usein rauhanomaisempaa naapurimaataan Syldaviaa, jonka kanssa se on jatkuvasti vihamielisissä väleissä. Alun perin Borduria esitettiin karikatyyrisenä fasistivaltiona, mutta myöhemmissä Tintti-sarjakuvissa maa on muuttunut stereotyyppiseksi itäblokin kommunistidiktatuuriksi. Borduria esiintyy Tintti-albumeissa Kuningas Ottokarin valtikka ja Tuhatkaunon tapaus, joskin maahan viitataan myös albumeissa Päämääränä kuu, Tintti kuun kamaralla ja Tintti ja Picarot sekä animaatiosovituksessa Tintti Haijärvellä.
Yleistä

Borduria on Itä-Euroopassa sijaitseva valtio, jota ilmeisesti hallitsevat erilaiset aggressiiviset, autoritaariset tai totalitaristiset diktatuurit. Borduriasta ei erityisemmin kerrota paljoakaan, sillä maa on suljettu valtio. Poikkeuksen muodostaa albumi Tuhatkaunon tapaus, jossa huomattava osa seikkailusta sijoittuu Borduriaan.